**Sibiu**

**24 aprilie 2020**

**LIQUI MOLY Germania, Limorom și Autohaus Huber**

**sprijină personalul din linia I al SCJU Sibiu**

Firmele și antreprenorii din Sibiu continuă să sprijine personalul medical care activează în secțiile din linia întâi în contextul epidemiologic actual generat de apariția și răspândirea infecției cu COVID-19. De această dată, în sprijinul angajaților spitalului din punctele fierbinți vin LIQUI MOLY Germania împreună cu firmele Limorom SRL și Autohaus Huber, care au inițiat  campania   "*Heroes of the "Corona - pandemic*".

În cadrul acestei campanii, personalul spitalului care activează în secțiile din linia întâi va fi sprijinit prin **acordarea de gratuitate pentru uleiul de motor și manopera aferentă schimbului de ulei al autovehiculului personal.** Filtrul de ulei aferent schimbului este contra cost, având un discount de 10%.  Se poate opta și pentru o revizie completă cu filtrul de combustibil, filtru de aer, filtru de polen, etc. iar, la cerere, poate fi executată și orice altă lucrare de întreținere/reparație auto. Piesele și manopera aferente reviziei complete sau altor lucrări, sunt contra cost si se vor factura cu o reducere de 10%.  Aceasta campanie se va derula până la data de 31.12.2020. Pentru a beneficia facilitățile oferite, personalul SCJU Sibiu menționat trebuie să se înscrie pe pagina [www.covid.autohaushuber.ro](http://www.covid.autohaushuber.ro).

“*Pentru derularea optimă a campanie implementam două aplicații, una de înscriere și cealaltă de programare pe pagina „covid.autohaushuber.ro". În prima faza personalul medical interesat va completa aplicația de înscriere urmând ca, la momentul când schimbul de ulei motor devine actual, să se programeze în aplicația de programare. Prin această companie dorim să-i sprijinim pe cei care se luptă pentru sănătatea noastră, a tuturor, în aceste vremuri dificile*” declară *Andreas Huber, C*onsul Onorific al Republicii Austria la Sibiu și conducătorul Limorom SRL și Autohaus Huber.

*“În momentul de față, orice sprijin, orice facilitate acordată personalului spitalului aflat în linia I în lupta cu noul coronavirus este mai mult decât binevenită, în condițiile în care acești oameni nu mai au timp pentru viața personală, pentru rezolvarea problemelor curente. De aceea, demersul LIQUI MOLY Germania împreună cu firmele Limorom SRL și Autohaus Huber este unul pe care îl apreciem și mulțumim dlui Andreas Huber, Consul Onorific al Republicii Austria la Sibiu, pentru implicare*”, declară Cornel Benchea, managerul SCJU Sibiu.

**Ec. Cornel Benchea Decebal Todăriţă**

**Manager Purtător de cuvânt**